Video: Ambulanse met petrolbom bestookDie owerhede ná die voorval in Mountain View. (Foto: Verskaf) Twee ambulanse van die Best Care- en Ambu-Link-nooddienste is Vrydagaand in die noorde van Pretoria met ’n petrolbom bestook. Xander Loubser, woordvoerder en paramedikus van die Best Care-nooddiens, sê twee verdagtes het die ambulanse omstreeks 20:36 buite die nooddienste se kantoor in Bergsig met ’n petrolbom bestook. Beeldmateriaal van die voorval toon hoe ’n petrolbom oor die heining na die ambulanse geslinger word voordat die verdagtes weghardloop. Niemand is in die voorval beseer nie hoewel albei ambulanse beskadig is. Volgens Loubser bestaan die moontlikheid dat die nooddienste deur ’n ander nooddiens geteiken word. Die nooddienste gaan ’n beloning uittreik vir enigeen met inligting wat tot die verdagtes se inhegtenisneming lei. Inligting kan by Xander Loubser by 082 308 8259 aangemeld word.